Hvis politikerne reelt mener, at de ikke ønsker parallelsamfund, så kunne de bruge 8. marts til at sige nej til at gynækologer må tage blodpenge og kommunerne må finansiere kontrol af kvinder, lyder det fra Özlem Cekic. Hvad tænker du?

- Det er ikke nogen hemmelighed, at der er miljøer i Danmark, hvor kvinder bliver undertryk, udstødt og udsat for overgreb.

- Det skyldes bl.a at manden tager sig retten til at kontrollere kvinder.

- Politikerne har raset over parallelsamfund og har i årevis prædiket ligestilling for minoritetskvinder.

- Lad mig give et eksempel.

- Kvinder har ikke en jomfruhinde, der går i stykker og bløder første gang hun har samleje. Men jomfrumyten lever og overlever generation efter generation.

Sex med 72 jomfruer: Kun 24 blødte

Få kvinder bløder første gang

Sådan indleder Ôzlem Cekic et læserbrev, hun har skrevet i anledning af kvindernes kampdag. Den tidligere folketingspolitiker mener nemlig, at politikerne skal gribe ind over for de gynækologer, der i dag tjener penge på at sy ikke eksisterende jomfruhinder på de piger, der frygter at blive udstødt, hvis de ikke bløder. Og derfor har hun - som du kan se ovenfor - konfronteret politikere på borgen. Hendes brev - som du meget gerne må dele på facebook - fortsætter således:

- Få kvinder bløder første gang de har samleje.

- Og konsekvensen kan være katastrofal, hvis hun ikke kan præstere en blodplet på lagnet over for én, som med stor sandsynlighed, selv har dyrket sex før ægteskab. (ja mere dobbeltmoralsk kan det ikke være!).

- Derfor prøver mange kvinder desperat at få syet en ikke-eksisterende jomfruhinde i skeden.

- Denne operation koster mellem 3200-17.000 kr (fuld bedøvelse). Indgrebet bliver fortaget af danske gynækologer.

Læge fortalte at kommunen betalte

- Jeg siger ikke, at det er danske gynækologer, der har opfundet jomfrumyten.

- Men de har et medansvar for at fastholde den, når de syer en ikke eksisterende jomfruhinde på kvinder. Det er efter min mening kejserens nye klæder!

- Ikke nok med det, kan man også få offentlig støtte til disse hokus-pokus operationer.

- Det fortalte en læge mig, da jeg spurgte hende, hvordan kvinderne kunne have råd til at betale så mange penge for operationen. Ingen kvaler, kommunen betaler!

Politikere må stoppe disse 'blodpenge'

- Naser Khader, der normalt raser over parallelsamfund og stor tilhænger af forbuds-Danmark, er slet ikke ligeså klar i spyttet, når det drejer sig om at forbyde gynækologer at lave disse indgreb på kvinder.

- Men hvordan skal vi af punktere jomfrumyten, hvis gynækologer får lov til at være modspillere og ikke medspillere!

- Hvis politikerne reelt mener, at de ikke ønsker parallelsamfund, så kunne de bruge 8. marts til at sige nej til at gynækologer må tage blodpenge og kommunerne må finansiere kontrol af kvinder, skriver Özlem, men hvad tænker du?

Hvis du kender til en pige, der har fået kommunal hjælp til at få en falsk jomfruhinde, må du meget gerne skrive direkte til harder@eb.dk